นายกฯ กำชับ “คณะรัฐมนตรี” เร่งจัดทำ “ของขวัญปีใหม่ 2566” แก่ประชาชน ให้ทันช่วงเทศกาลปีใหม่
นางสาวไตรศุลี ไตรสรณกุล รองโฆษกประจำสำนักนายกรัฐมนตรี กล่าวใน “รายการรัฐบาลเล่าเรื่อง โดยนารีสโมสร” ว่า ทุกกระทรวงเริ่มจัดทำของขวัญปีใหม่ 2566 ให้กับประชาชน ทั้งนี้ กระทรวงการคลัง เปิดเผย ถึงรายละเอียดมาตรการช้อปดีมีคืน ว่า ประชาชนสามารถนำสินค้าและบริการ มาลดหย่อนภาษีได้ช่วงต้นปี 2566 และมี “โครงการเราเที่ยวด้วยกันเฟส 5” โดยจะขอใช้งบสำหรับดำเนินโครงการ เราเที่ยวด้วยกัน เฟส 5  ประมาณ 5,400 ล้านบาท สำหรับสนับสนุนค่าห้องพัก 40% จำนวน 1 ล้าน 5 แสนสิทธิ์โดยรัฐจะสนับสนุนค่าเข้าพักโรงแรม 40% ไม่เกิน 10 คืนต่อห้องต่อคน และจะมีคูปองค่าใช้จ่ายอิเล็กทรอนิกส์ มูลค่า 600 บาทต่อห้องต่อคืน ซึ่งหน่วยงานที่เกี่ยวข้อง อยู่ระหว่างจัดทำรายละเอียดเพื่อเสนอต่อที่ประชุมคณะรัฐมนตรีต่อไป ซึ่งนายกรัฐมนตรีกำชับ ว่า ต้องทันในช่วงเทศกาลปีใหม่ เพื่อเป็นของขวัญให้แก่พี่น้องประชาชน